Diari Oficial de la Generalitat Valenciana


Sumari del DOGV 4785, del 29-06-2004 (2004/6606)

Informació pública del text refós del projecte de reparcel·lació forçosa de la unitat d'execució única del SUNP sector 5 Camí de les Moreres II del PGOU de València.
---------------------------------------------------------------------------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6606


Organisme emissor
:   Nazaret y Desarrollo, SA

Tipus de document
:   Anunci

Informació pública del text refós del projecte de reparcel·lació forçosa de la unitat d'execució única del SUNP sector 5 Camí de les Moreres II del PGOU de València. [2004/M6606]
  
Nazaret y Desarrollo, SA, adjudicatària del programa d'actuació integrada de la unitat d'execució única del SUNP Sector 5 Camí de les Moreres II del PGOU de València, va presentar projecte de reparcel·lació forçosa d'esta unitat d'execució que va ser sotmés a informació pública. Finalitzat el dit tràmit, a la vista, entre altres, dels canvis de titularitat produïts, dels informes relatius a les al·legacions presentades, i de l'aplicació dels criteris municipals, es deriven determinades modificacions, totes les quals s'inclouen en el document refós que ha presentat la mercantil Nazaret y Desarrollo, SA.
  
Per tot això, a l'empara del que disposa l'article 69, en relació amb l'article 48, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994), en endavant LRAU, i en aplicació del que establix l'article 48.1.C) en relació amb l'article 46.3. ambdós de la LRAU, és procedent sotmetre l'esmentat text refós amb tota la documentació annexa a una nova informació pública, per termini de 20 dies hàbils comptats a partir del dia següent a la publicació d'este anunci en el Diari Oficial de la Generalitat Valenciana.
  
I per tal de dotar de les màximes garanties el procediment, a l'empara del que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha publicat, així mateix, un edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o si es coneix, és desconegut el domicili, així com a qualssevol altres titulars de béns i drets afectats per l'actuació, la titularitat, identitat o domicili dels quals no consten en el present procediment, que s'hi adjunten seguidament.
  
Es fa constar que durant el dit termini els interessats en este procediment podran formular qualssevol al·legacions que els convinguen segons dret, tot això en els termes i condicions de la LRAU, a l'efecte de la qual qualsevol interessat podrà consultar l'expedient depositat en la Notaria de Manuel Àngel Rueda Pérez i Salvador Alborch Domínguez, sítia al carrer de Roger de Llúria, número 28, de València (46558), els dies hàbils en horari de 10.00 a 13.00 hores.
  
Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi acompanyen, o sol·licitar l'exhibció d'esta.
  
Així mateix, la referida documentació, així com l'expedient administratiu, podran ser consultats als locals de l'Ajuntament de València, avinguda d'Aragó, número35, quarta planta, els dies hàbils en idèntic horari.
  
En aplicació de l'article 103 del vigent Reglament de Gestió Urbanística de 1978, es reitera als propietaris i titulars de drets afectats per la reparcel·lació que estan obligats a exhibir els títols que posseïsquen i declarar les situacions jurídiques que coneguen i afecten les seues finques, per la qual cosa servix la present notificació com a un nou requeriment per a l'aportació de la indicada informació; s'avisa, així mateix, que l'omissió, error o falsedat d'estes declaracions no podrà afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que corresponga.
  
Es fa constar, així mateix, que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si escau, adjudicada.
  
Conforme al que disposa l'article 70.D de la LRAU, segon paràgraf: «Durant l'exposició al públic de la reparcel·lació, a fi d'evitar el pro indivís, els interessats podran efectuar requeriments recíprocs per a substituir les quotes de condomini establides en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a elegir si preferix pagar o cobrar a un mateix preu unitari. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència».
  
Les al·legacions que, si escau, es formulen es presentaran davant de l'Ajuntament de València, avinguda d'Aragó, número 35 (4a planta).